Platerodrilus

***Platerodrilus*** er en slekt av biller i familien rødvinger. Denne slekten er best kjent for de store og oppsiktvekkende larvene.

## Utseende
Middelsstore til store, avlange biller. De voksne hannene er middelsstore, gjerne gulbrune på farge, antennene lange med lange utskudd på hver ledd. De er nokså myke og kan overflatisk minne om bløtvinger. Larvene og de voksne hunnene er mer oppsiktsvekkende, opptil 8 centimeter lange. Hunnene er neoteniske, det vil si at de beholder et larvelignende utseende hele livet.

## Levevis
Artene lever i tropisk regnskog, der larvene kan finnes på skogbunnen.

## Trilobitt-larver
I underfamilien Dulticolinae, som lever i regnskoger i Sørøst-Asia (de er blant annet vanlige i Kinabalu nasjonalpark på Borneo), beholder hunnene sitt larve-utseende hele livet, såkalte larviforme hunner. Disse vokser seg betydelig større enn "normale" rødvinger og kan bli opptil 8&nbsp;cm lange. Både larvene og de voksne hunnene har en svak likhet med de utdødde trilobittene, og navnet "trilobittlarver" brukes derfor både om larver og voksne hunner i denne gruppen. De er langstrakte og noe flate. Det lille hodet er fullstendig skjult under den fremste ryggplaten (pronotum). De tre brystsegmentene (thorax) bærer store, brede, mer eller mindre trekantede ryggplater. Bakkroppsleddene (abdomen) er korte og brede, harde, og hvert ledd bærer en pigg på siden. Disse interessante insektene nevnes som en turistattraksjon ved økoturisme til Borneos regnskoger.

## Utbredelse
Gruppen er utbredt i Sørøst-Asia med særlig mange arter på Borneo og Filippinene.

## Systematisk oversikt

* Ordenen biller, Coleoptera
** Underordenen Polyphaga
*** Overfamilien bløtvinger og lysbiller, Cantharoidea
**** Familien rødvinger (maskebiller), Lycidae
***** Underfamilien Leptolycinae Leng & Mutchler, 1922
****** stammen Duliticolini Mjöberg, 1925
******* slekten ***Platerodrilus*** Pic, 1921
******** *P. paradoxus*-gruppen
********* *[[Platerodrilus foliaceus]]* Masek & Bocak, 2014
********* *[[Platerodrilus paradoxus]]* (Mjöberg, 1925) (synonym *[[Duliticola paradoxa]]*Mjöberg, 1925
******** *P. major*-gruppen
********* *[[Platerodrilus major]]* Pic, 1921
********* *[[Platerodrilus ngi]]* Masek & Bocak, 2014
********* *[[Platerodrilus wittmeri]]* Masek & Bocak, 2014
******** *P. sinuatus*-gruppen
********* *[[Platerodrilus ijenensis]]* Masek & Bocak, 2014
********* *[[Platerodrilus luteus]]* Masek & Bocak, 2014
********* *[[Platerodrilus maninjauensis]]* Masek & Bocak, 2014
********* *[[Platerodrilus montanus]]* Masek & Bocak, 2014
********* *[[Platerodrilus palawanensis]]* Masek & Bocak, 2014
********* *[[Platerodrilus ranauensis]]* Masek & Bocak, 2014
********* *[[Platerodrilus sibayakensis]]* Masek & Bocak, 2014
********* *[[Platerodrilus sinabungensis]]* Masek & Bocak, 2014
********* *[[Platerodrilus sinuatus]]* Pic, 1921
********* *[[Platerodrilus talamauensis]]* Masek & Bocak, 2014
********* *[[Platerodrilus tujuhensis]]* Masek & Bocak, 2014
******** Ikke plassert til artsgruppe:
********* *[[Platerodrilus bicolor]]* (Wittmer, 1966) (=*[[Platerodriloplesius bicolor]]* Wittmer, 1966)
********* *[[Platerodrilus crassicornis]]* (Pic, 1923) (=*[[Platrilus crassicornis]]* (Pic, 1923)
********* *[[Platerodrilus hirtus]]* (Wittmer, 1938) (=*[[Platrilus hirtus]]* (Wittmer, 1938)
********* *[[Platerodrilus korinchiana]]* (Blair, 1928)
********* *[[Platerodrilus robinsoni]]* Blair, 1928
********* *[[Platerodrilus ruficollis]]* (Pic, 1942) (=*[[Falsocalochromus ruficollis]]* Pic, 1942, *[[Duliticola hoiseni]]* Wong, 1996)

## Referanser




## Eksterne lenker
*